**SPECIALIEJI REIKALAVIMAI**

1. Išsilavinimo ir darbo patirties reikalavimai:

1.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija.

**FUNKCIJOS**

1. Aptarnauja Savivaldybės tarybos komitetus, Savivaldybės kolegiją.

2. Koordinuoja pasirengimą Savivaldybės tarybos, komitetų, komisijų ir kitų darinių posėdžiams.

3. Organizuoja Savivaldybės tarybos komitetų ir komisijų, Savivaldybės tarybos sudarytų fondų bei tarybų, biudžetinių ir viešųjų įstaigų, Savivaldybės įmonių vadovų ataskaitų pateikimą ir svarstymą.

4. Rengia Savivaldybės tarybos komitetų posėdžių darbotvarkių projektus, derina juos su komitetų pirmininkais.

5. Rengia Savivaldybės tarybos sprendimų, mero potvarkių projektus, išvadas dėl Savivaldybės tarybos sprendimų projektų.

6. Dalyvauja Savivaldybės tarybos, komitetų posėdžiuose, rengia ir pasirašo posėdžių protokolus.

7. Konsultuoja Savivaldybės tarybos narius, Savivaldybės administracijos darbuotojus Savivaldybės tarybos veiklos klausimais.

8. Dalyvauja rengiant Savivaldybės veiklos ataskaitos bendruomenei projektus.

9. Renka Savivaldybės tarybos narių pateiktą informaciją apie nuolatinių Savivaldybės gyventojų priėmimą ir laiką, sugaištą ruošiantis Savivaldybės tarybos, komitetų ir komisijų posėdžiams, dalyvavimą frakcijų, grupių, daugumos ir mažumos posėdžiuose ir (ar) pasitarimuose ir vykdant Savivaldybės tarybos pavedimus, informaciją pateikia apskaitą tvarkantiems asmenims.

10. Fiksuoja Savivaldybės tarybos narių pranešimus apie nedalyvavimą Savivaldybės tarybos, komitetų posėdžiuose.

11. Savivaldybės tarybos opozicijai padeda organizuoti Mažumos valandą ir klausimų parengimą Savivaldybės tarybos posėdžiui pagal Mažumos darbotvarkę.

12. Pagal kompetenciją dalyvauja darbo grupių ir komisijų veikloje.

13. Pavaduoja laikinai negalintį eiti pareigų kitą Savivaldybės tarybos posėdžių sekretorių jo atostogų, laikino nedarbingumo, komandiruočių laikotarpiais ir kitais neatvykimo atvejais.

14. Vykdo kitus nenuolatinio pobūdžio su Savivaldybės tarybos ir mero veikla susijusius pavedimus.